Mažeikių tiltas

Mažeikių tiltas, dar vadinamas Tirkšlių tiltu – tiltas Mažeikiuose, miesto pietinėje dalyje, nutiestas per Ventą. Stovi kelio  maršrute pakeliui į Tirkšlius, Sedos gatvės gale. Tilto prieigose nuo miesto pusės įrengtos holokausto aukų kapinės.

 Istorija 

1905 m., nutiesus iš Tirkšlių į Mažeikius kelią, pastatytas per Ventos upę pirmasis medinis tiltas. 1905 m. tilto statytojai surengė streiką, reikalaudami padidinti atlyginimą. Apie 150 streike dalyvavusių darbininkų streiką laimėjo. Per Pirmąjį pasaulinį karą, 1915 m. balandžio 17 d., tiltas sudegintas.L-das. Vokiečiai Lietuvoje. Tirkšliai // Viltis. - 1915. - Birž. 27 (liep. 10). - Nr. 143. - P. 1.. Vėlesniais metais medinis tiltas taip pat nukentėjo nuo gaisro. Jis buvo užsidegęs 1929 m. gegužės 25 d. nuo numesto degančio degtuko. Tuomet ugnis pro medinių grindų plyšį pasiekė žemesnes konstrukcijas. Gaisrą užgesino savanoriai ugniagesiai. Išdegusi medinio tilto vieta kuriam laikui buvo atitverta, kad netrukdytų eismui.Algimantas Muturas. „Raudonasis gaidys" Mažeikiuose pragysdavo dažnai // Santarvė. - 2011. - Sausio 8. - Nr. 3. - P. 10..

Kaip strateginis objektas, 1940 m. vasarą Mažeikių tiltas sovietų valdžios buvo rekonstruojamas.

Medinis tiltas per Ventos upę buvo 70 m ilgio, laikomas medinių polių.Henrikas Kebeikis. Tiltas per Ventą kelio Mažeikiai–Plungė-Tauragė 3,7 km p. 98, 99 1967 m. medinio tilto vietoje pastatytas 97,02 m ilgio gelžbetoninis tiltas. Statybos darbus vykdė Telšių Kelių statybos valdyba Nr. 3. Pirmo ir penkto tarpatramių perdanga sumontuota iš 14,06 m ilgio tėjinio profilio sijų. Antras, trečias ir ketvirtas tarpatramiai perdengti 22,16 m ilgio sudurtinėmis sijomis. 

2007 m. atlikti tilto pertvarkymo darbai. Padidėjo bendrasis tilto plotis, įrengta nauja hidroizoliacija, rekonstruotos deformacinės siūlės, paklota nauja asfaltbetonio danga. Įrengus naujus šalitilčio blokus, išplatėjo šalitilčių danga, tilto atitvarai susijungė su įrengtais kelio metaliniais cinkuotais atitvarais.Kelininkai bando mažinti „juodųjų dėmių“ skaičių santarve.lt 2007-11-22

Tiltu pravestos dvi eismo juostos. Įrengti du gelžbetoniniai šalitilčiai, nuo važiuojamosios dalies atskirti cinkuotais plieniniais atitvarais. Tilto kraštus riboja turėklai su metalinių statinių tvorelėmis.Mažeikių tiltas Google Street View 2024-06

2024 m. duomenimis, tiltas buvo įtrauktas į AB „Via Lietuva“ sudarytą rekonstruotinų ir remontuotinų kelio statinių, esančių valstybinės reikšmės keliuose, kurių atramos ir perdanga tenkina I esminį statinio reikalavimą, sąrašą. Šalinamas atitrūkęs tilto betono sluoksnis – prašoma atsargumo mazeikiai.lt 2024-06-20 Buvo gaunama gyventojų pranešimų, kad nuo yrančių tilto per Ventos upę konstrukcijų periodiškai krenta atitrūkę betono gabalai ant patiltėje praeinančio pėsčiųjų ir dviračių tako.

 Šaltiniai 

 Nuorodos 



 Senoji Mažeikių fotografija. Mažeikių tilto per Ventą rekonstrukcijos darbai 1940 m. liepos 16 d. facebook.com.

Kategorija:Lietuvos sijiniai tiltai
Kategorija:Mažeikių rajono tiltai
Kategorija:Tiltai per Ventą
Kategorija:Mažeikiai